**Изх. № 11657/27.08.2019 г.**

**УТВЪРЖДАВАМ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**/П/**

**ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 917/23.07.2019 г., на изпълнителния директор на ИА “Военни клубове и военно-почивно дело” за разглеждане, оценка и класиране на офертите в процедура публично състезание за възлагане на обществена поръчка с предмет **“Абонаментно обслужване на асансьорни уредби в обекти на ИА „Военни клубове и военно-почивно дело“, по обособени позиции”**, открита с Решение 9111/28.06.2019 г., на изпълнителния директор на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 917/23.07.2019 г., назначената комисия в състав:

**Председател:** Диана Ташева – главен експерт в отдел „Обществени поръчки“, дирекция “Управление на собствеността и жилищен фонд”;

**Членове:** 1. Ирина Стефанова – главен експерт в отдел „Координация, контрол, маркетинг и реклама“ в Главна дирекция „Военно-почивно дело и военни клубове“;

2. Тодор Колев – главен юрисконсулт в отдел „Правно обслужване“, дирекция „Административно-правно обслужване и човешки ресурси“;

3. Станка Балдачка – главен експерт в сектор „Общежития“, отдел „Жилищен фонд“, дирекция „Управление на собствеността и жилищен фонд“;

4. Биляна Ангелова – старши счетоводител в отдел „Счетоводство“, дирекция „Финанси“,

в съответствие с изискванията на възложителя, посочени в Решение № 91111/28.06.2019 г. и Обявление с изх. № 9112/28.06.2019 г. се събра да разгледа и оцени постъпилите оферти.

За работата си комисията състави и подписа два протокола, съответно Протокол № 1 с изх. № 10420/29.07.2019 г. и Протокол № 2 изх. № 11598/23.08.2019 г.

Заседанието за отваряне на подадените оферти беше открито на 23.07.2019 г. в 14:00 ч.

В присъствието на всички членове, председателят на комисията откри заседанието.

На публичното отваряне на офертите не присъстваха представители на участниците, лица по чл. 54, ал. 2 от ППЗОП.

Съгласно обявлението за обществената поръчка, крайният срок за получаване на оферти е 17:30 часа на 22.07.2019 година.

До крайния срок в деловодството на ИА ВКВПД са подадени следните оферти:

|  |  |  |  |
| --- | --- | --- | --- |
| **№** | Вх. №/дата и час | Име на участника | Обособена позиция, за която е подадена офертата |
| 1. | Вх. № 8168/19.07.2019 г., 10:39 ч. | СД „Техникосервиз Сираков и Сие“ | V |
| 2. | Вх. № 8223/22.07.2019 г., 11:03 ч. | “Лифт Трейд” ЕООД | IV, Х |
| 3. | Вх. № 8258/22.07.2019 г., 17:14 ч. | “Бул лифт” ЕООД | I |

След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

След извършване на горните действия, комисията пристъпи към работа.

**І. Съгласно изискванията на чл. 54, ал. 3 от ППЗОП, комисията отвори запечатаните непрозрачни опаковки по реда на тяхното постъпване, както следва:**

1. Комисията отвори опаковката с офертата на СД „Техникосервиз Сираков и Сие“ за V-та обособена позиция – Териториален отдел Пловдив – хотел „Хармония“ и оповести нейното съдържание.

Беше констатирано, че Ценовото предложение на участника не е поставено в отделен запечатан непрозрачен плик с надпис “Предлагани ценови параметри” за V-та обособена позиция.

Съгласно изискванията на чл. 54, ал. 4 от ППЗОП, трима членове от комисията подписаха техническото предложение за V-та обособена позиция.

2. Комисията отвори опаковката с офертата на “Лифт Трейд” ЕООД за IV-та обособена позиция – Териториален отдел – Пловдив – Военен клуб – Карлово и X-та обособена позиция – Военни общежития – Пловдив и оповести нейното съдържание. Беше констатирано наличието на два отделени запечатани плика с надпис “Предлагани ценови параметри” за двете обособени позиции.

Съгласно изискванията на чл. 54, ал. 4 от ППЗОП, трима от членовете на комисията подписаха техническите предложения за IV-та и X-та обособени позиции и пликовете с надпис „Предлагани ценови параметри” за IV-та и Х-та обособени позиции на участника.

3. Комисията отвори опаковката с офертата на “Бул Лифт” ЕООД за I-ва обособена позиция – Резиденция „Лозенец“ и оповести нейното съдържание.

Беше констатирано наличието на отделен запечатан плик с надпис “Предлагани ценови параметри” за I-ва обособена позиция.

Съгласно изискванията на чл. 54, ал. 4 от ППЗОП, трима от членовете на комисията подписаха техническото предложение за I-ва обособена позиция и плика с надпис „Предлагани ценови параметри” за I-ва обособена позиция на участника.

След отваряне на подадените оферти за участие и извършването на предвидените в чл. 54, ал. 3 и 4 от Правилника за прилагане на Закона за обществените поръчки (ППЗОП) действия, приключи публичното заседание на комисията.

**ІІ.** На 29.07.2019 г. от 10.00 ч. се проведе закрито заседание на комисията за разглеждане на документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя.

Поради ползването на платен годишен отпуск на редовен член Биляна Ангелова – старши счетоводител в отдел „Счетоводство“, дирекция „Финанси“ в заседанието взе участие определеният със Заповед № 917/23.07.2019 г., резервен член Даниела Гирова - главен експерт в отдел „Координация, контрол, маркетинг и реклама“, в главна дирекция „Военно-почивно дело и военни клубове“.

Резервният член Даниела Гирова се запозна с работата на комисията, разгледа всички документи и попълни и подписа декларация по чл. 103, ал. 2 от ЗОП.

Разглеждането на документите се извърши по реда на постъпване на офертите, както следва:

**1. По офертата на СД “Техникосервиз Сираков и Сие”, вх. № 8168/19.07.2019 г., за V-та обособена позиция:**

При отварянето на опаковката на откритото заседание на комисията е констатирано, че ценовото предложение на участника не е поставено в отделен запечатан непрозрачен плик с надпис „Предлагани ценови параметри“.

Съгласно чл. 47, ал. 3 от ППЗОП и т. 7 от ГЛАВА III. УКАЗАНИЯ ЗА ПОДГОТОВКАТА И ПОДАВАНЕ НА ОФЕРТИ от документацията за участие представената оферта трябва да съдържа следните документи: „***Отделен запечатан, непрозрачен плик с надпис „Предлагани ценови параметри“, който съдържа ценовото предложение, подписано от участника и подпечатано с печат, ако участникът разполага с такъв”.***

***Извън съдържанието на ПЛИК „Предлагани ценови параметри“ не трябва да се посочва никаква информация относно предлаганата от участниците цена. Участници, които по какъвто и да е начин са включили някъде в офертите си или извън плика „Предлагани ценови параметри“ елементи, свързани с предлаганата цена или части от нея, ще бъдат отстранени от участие в процедурата“.***

**Предвид изложеното и на основание чл. 107, т. 1 от ЗОП, комисията предлага на Възложителя, участникът да бъде отстранен от по-нататъшно участие в процедурата.**

**2. По офертата на “Лифт Трейд” ЕООД, вх. № 8223/22.07.2019 г., за IV-та и Х-та обособени позиции:**

Офертата на участника “Лифт Трейд” ЕООД, съдържа следните документи:

1. Списък на представените документи.

2. Техническо предложение за изпълнение на поръчката за IV-та обособена позиция;

3. Техническо предложение за изпълнение на поръчката за Х-та обособена позиция;

4. Декларация за съгласие за обработка на лични данни;

5. Удостоверение № ПД 236/20.11.2013 г. за вписване в Регистъра на ДАМТН;

6. ЕЕДОП на електронен носител – флаш памет.

След извършената проверка комисията установи следната непълнота/несъответствие на информацията в представеният ЕЕДОП на “Лифт Трейд” ЕООД:

Участникът е представил един ЕЕДОП, без да е посочил конкретна обособена позиция.

Съгласно чл. 39, ал. 2 от ППЗОП, заявлението за участие включва най-малко следните документи: ЕЕДОП, документи за доказване на предприетите мерки за надеждност, когато е приложимо и документите по чл. 37, ал. 4 когато е приложимо. Съгласно чл. 47, ал. 3 от ППЗОП, при открита процедура и публично състезание опаковката по ал. 2 включва документите по чл. 39, ал. 2 и ал. 3, т. 1, опис на представените документи, както и отделен запечатан непрозрачен плик с надпис “Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП. Съгласно чл. 47, ал. 10 от ППЗОП, когато критериите за подбор по отделните обособени позиции са еднакви, за тях се допуска представяне на едно заявление за участие, ако тази възможност е посочена в обявлението, с което се оповестява откриването на процедурата, а при процедури по чл. 18, ал. 1, т. 8-10 и т. 13 от ЗОП – в поканата за участие в преговори.

Предвид това, че в обявлението не е предвидена тази възможност и това условие не е изрично посочено, участниците следва да представят отделни заявления за участие със съдържание по чл. 39, ал. 2 от ППЗОП за всяка отделна обособена позиция.

В Част IV „Критерии за подбор“, буква В „Технически и професионални способности” в ЕЕДОП, участникът е посочил, че е изпълнил дейности с предмет идентичен и/или сходен с предмета на поръчката за последните 3 (три) години, но не е отбелязан минимален обем за съответната обособена позиция. Изискването е посочено в т. III. 1.3 „Технически и професионални възможности“ – „Изисквано минимално/ни ниво/а“ от Обявление изх. № 9112/28.06.2019 г., както и в документацията за участие в обществената поръчка.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан ЕЕДОП за всяка обособена позиция.***

***Допълнително представената документация може да обхваща и факти, които са настъпили след крайния срок за получаване на офертите за участие.***

3. **По офертата на “Бул Лифт” ЕООД, вх. № 8258/22.07.2019 г., за I-ва обособена позиция:**

Офертата на участника “Бул Лифт” ЕООД, съдържа следните документи:

1. Списък на представените документи.

2.Техническо предложение за изпълнение на поръчката за I-ва обособена позиция;

4. Декларация за съгласие за обработка на лични данни;

5. Декларация за конфиденциалност поч л. 102, ал. 1от ЗОП;

6. ЕЕДОП на електронен носител – CD.

Комисията лично разгледа представеният на електронен носител (CD) от “Бул лифт” ЕООД, ЕИК: 175202508, Единен европейски документ за обществени поръчки (ЕЕДОП), като установи, че информацията за личното състояние на лицата по чл. 40 от ППЗОП и тази свързана с критериите за подбор съответства напълно на условията, поставени от Възложителя. Участникът отговаря на минималните изисквания за допустимост.

***Предвид горните констатации, комисията допуска “Бул Лифт” ЕООД до разглеждане на офертата му в частта на техническо предложение.***

**ІІІ.** За отстраняване на установената липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съгласно чл. 54, ал. 9 от ППЗОП, в срок до 5 (пет) работни дни от получаването на настоящия протокол, участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

**IV.** На 19.08.2019 г. в 09:00 ч., комисията, назначена със заповед № 917/23.07.2019 г., на изпълнителния директор на ИА “Военни клубове и военно-почивно дело”, се събра на закрито заседание в сградата на Централния военен клуб, бул. „Цар Освободител” № 7, гр.София.

Председателят на комисията провери състава на присъстващите и след като установи, че присъстват всички членове на комисията откри заседанието, при което беше констатирано следното:

1. Участникът “ЛИФТ ТРЕЙД” ЕООД е получил Протокол № 1 от работата на комисията на 30.07.2019 година.

**V.** Констатирано бе, че в определения срок са постъпили допълнително информация и документи, както следва:

|  |  |  |
| --- | --- | --- |
| **№** | **Вх. №/дата и час** | **Име на участника** |
| 1. | вх. № 8814/06.08.2019 г. | “ЛИФТ ТРЕЙД” ЕООД |

**VI.** Комисията пристъпи към разглеждане на допълнително представените документи по реда на постъпване на офертите, както следва:

**1.** Комисията пристъпи към разглеждане на допълнително представените документи с вх. № 8814/06.08.2019 г. от “ЛИФТ ТРЕЙД” ЕООД и установи следното: В определения срок, съгласно чл. 54, ал. 9 от ППЗОП са подадени надлежно подписани с електронен подпис ЕЕДОП-и на електронен носител (флаш памет) за IV-та обособена позиция – Териториален отдел – Пловдив – Военен клуб – Карлово и X-та обособена позиция – Военни общежития – Пловдив.

Комисията лично се запозна, разгледа детайлно и подробно, допълнително представените документи и информация във връзка с констатациите, изложени в Протокол № 1 от нейната работа и констатира, че участникът “ЛИФТ ТРЕЙД” ЕООД***е представил всичко изискуемо и покрива изискванията за лично състояние и критериите за подбор*, *поставени от Възложителя.***

***Предвид изложеното, комисията допуска “ЛИФТ ТРЕЙД” ЕООД до разглеждане на офертата му в частта на техническото му предложение.***

**VII.** Комисията пристъпи към разглеждане на техническото предложение за изпълнение на поръчката от офертата на участника за І-ва обособена позиция.

Беше разгледано техническото предложение за изпълнение на поръчката на допуснатият участник, както следва:

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 8258/22.07.2019 г. | “БУЛ ЛИФТ” ЕООД |

1. Техническото предложение за изпълнение на поръчката на участникът **“БУЛ ЛИФТ” ЕООД** е изготвено съгласно изискванията, посочени в техническата спецификация и документацията на поръчката, поради което комисията счита, че същото отговаря на изискванията на възложителя и допуска офертата до оценяване.

**VIII.** Комисията пристъпи към разглеждане на техническите предложения за изпълнение на поръчката от офертите на участника за X-та обособена позиция.

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 8223/22.07.2019 г. | “ЛИФТ ТРЕЙД” ЕООД |

**1.** Техническото предложение за изпълнение на поръчката на участникът **“ЛИФТ ТРЕЙД” ЕООД** е изготвено съгласно изискванията, посочени в техническата спецификация и документацията на поръчката, поради което комисията счита, че същото отговаря на изискванията на възложителя и допуска офертата до оценяване.

**IX.** Списък на участниците, допуснати до отваряне на ценовите предложения:

1. за I-ва обособена позиция

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 8258/22.07.2019 г. | “БУЛ ЛИФТ” ЕООД |

2. за X-та обособена позиция

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 8223/22.07.2019 г. | „ЛИФТ ТРЕЙД“ ЕООД |

Комисията определи отварянето на ценовите предложения да се извърши на 23.08.2019 г. от 11:00 часа в Централния военен клуб на адрес: гр. София, бул. “Цар Освободител” № 7, като съобщение до участниците с изх. № 11313/19.08.2019г. е публикувано в профила на купувача, на интернет страницата на ИА “Военни клубове и военно-почивно дело”.

**X.** На 23.08.2019 г. от 11:00 часа, комисията определена със Заповед № 917/23.07.2019 г. на изпълнителния директор на ИА “Военни клубове и военно-почивно дело”, се събра за отваряне на ценовите предложения на допуснатите участници в процедура за възлагане на обществена поръчка с предмет: “Абонаментно обслужване на асансьорни уредби в обекти на ИА „Военни клубове и военно-почивно дело“, по обособени позиции”.

Председателят на комисията откри заседанието в присъствието на всички членове на комисията.

На заседанието не присъстваха лица по чл. 54, ал. 2 от ППЗОП.

**XI.** След извършване на горните действия, комисията пристъпи към отваряне на ценовите предложения на допуснатите участници, по реда на постъпване на офертите, както следва:

1. Комисията пристъпи към отварянето на плика „Предлагани ценови параметри” от оферта на **„ЛИФТ ТРЕЙД**” Е**ООД** и оповестяване на предлаганата цена.

Участникът е предложил цена за изпълнение на Х-та обособена позиция – Военни общежития – Пловдивв размер на **12 420,00 (дванадесет хиляди четиристотин и двадесет) лв. без ДДС, съответно 14 904,00 (четиринадесет хиляди деветстотин и четири) лв. с ДДС.**

2. Комисията пристъпи към отварянето на плика „Предлагани ценови параметри” от оферта на **“БУЛ ЛИФТ” ЕООД** и оповестяване на предлаганата цена. Участникът е предложил цена за изпълнение на I-ва обособена позиция – Резиденция „Лозенец“ в размер на **4 428,00 (четири хиляди четиристотин двадесет и осем) лв. без ДДС**, **съответно 5 313,60 (пет хиляди триста и тринадесет и 0,60) лв. с ДДС.**

След отваряне на ценовите предложения приключи публичната част от заседанието на комисията.

**XII.** Комисията, продължи работата си по разглеждане на ценовите предложения и класиране на допуснатите участниците в обществената поръчка.

1. Комисията разгледа предложените ценови параметри от оферта на **“ЛИФТ ТРЕЙД” ЕООД** за изпълнение на Х-та обособена позиция – Военни общежития –Пловдив и установи, че отговарят на предварително обявените изисквания на Възложителя. Предложената цена не надхвърля определената прогнозна стойност, обявена в документацията.

2. Комисията разгледа ценовите параметри от оферта на **“БУЛ ЛИФТ” ЕООД** за изпълнение на I-ва обособена позиция – Резиденция „Лозенец“и установи, че отговарят на предварително обявените изисквания на Възложителя. Предложената цена не надхвърля определената прогнозна стойност, обявена в документацията.

**XIII.** На основание чл. 61, т. 3 от ППЗОП, комисията пристъпи към оценка на офертите:

Критерият за възлагане на поръчката е **Оптимално съотношение качество/цена въз основа на: цена и качествени показатели**

**Показатели за оценка:**

Име:

**Р1 –** Ценово предложение – тежест в комплексната оценка – 85 %

**Р2** – Срок за отстраняване на заявена неизправност при необходимост от доставянето на резервни части, материали и консумативи – тежест в комплексната оценка – 15 %

**Методиката за определяне на комплексната оценка на офертите е**

1. **Показател Р1** -„Ценово предложение”

Максимален брой точки по показателя – 100 точки.

Относителната тежест на показателя в комплексната оценка е 85 %.

Оценките на офертите по показателя се изчисляват по формулата:

**Р1 = (Цmin / Цi) х 100** = .......... (брой точки)

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно Ценовите предложения на всички участници за съответната обособена позиция.

2. **Показател Р2** - „Срок за отстраняване на констатирана неизправност при необходимост от доставянето на резервни части, материали и консумативи“

Максимален брой точки по показателя – 100 точки.

Относителната тежест на показателя в комплексната оценка е 15 %.

Оценките на офертите по показателя се изчисляват по формулата:

**Р2 = (Ср.min / Ср.i) х 100** = .......... (брой точки)

Ср.min е най-краткият предложен от участниците срок за отстраняване на констатирана неизправност, при необходимост от доставянето на резервни части, материали и консумативи.

Ср.съотв. е предложения срок за отстраняване на констатирана неизправност, при необходимост от доставянето на резервни части, материали и консумативи от съответния участник.

Формулата по която се изчислява „Комплексната оценка” за всеки участник е:

**КО = Р1 х 85% + Р2 х 15%**

**1. Оценка на офертата за I-ва обособена позиция на „БУЛ ЛИФТ“ ЕООД:**

1.1. По показател **Р1 –** Ценово предложение:

Р1 = (Цmin / Цi) х 100

P1= (4 428/4 428) х 100

P1=100

1.2. По показател **Р2** – Срок за отстраняване на заявена неизправност при необходимост от доставянето на резервни части, материали и консумативи:

Р2 = (Ср.min / Ср.i) х 100

P2= (24/24) х 100

P2 = 100

1.3. Комплексна оценка:

КО = Р1 х 85% + Р2 х 15%

КО=100 х 85 + 100 х 15

КО=85 + 15

КО = 100 точки

**2. Оценка на офертата за X-та обособена позиция на „ЛИФТ ТРЕЙД“ ЕООД:**

2.1. По показател **Р1 –** Ценово предложение:

Р1 = (Цmin / Цi) х 100

P1= (12 420/12 420) х 100

P1=100

2.2. По показател **Р2** – Срок за отстраняване на заявена неизправност при необходимост от доставянето на резервни части, материали и консумативи:

Р2 = (Ср.min / Ср.i) х 100

P2= (72/72) х 100

P2 = 100

2.3. Комплексна оценка:

КО = Р1 х 85% + Р2 х 15%

КО=100 х 85 + 100 х 15

КО=85 + 15

КО = 100 точки

**XIV.**Комисията пристъпи към класиране на офертите:

**За І-ва обособена позиция:**

1-во място: **„БУЛ ЛИФТ**” **ЕООД**

**За Х-та обособена позиция:**

1-во място: **„ЛИФТ СЕРВИЗ**” **ЕООД**

Комисията проведе общо 4 (четири) заседания - на 23.07.2019 г., 29.07.2019 г., 19.08.2019 г. и 23.08.2019 г. за разглеждане и оценка на получените оферти.

За работата си комисията състави и подписа настоящия доклад в 1 (един) оригинален екземпляр.

Комисията предаде на Възложителя настоящия доклад, заедно с цялата документация по разглежданата процедура.

**КОМИСИЯ:**

**ПРЕДСЕДАТЕЛ:**

/П/ /Диана Ташева /

**ЧЛЕНОВЕ:**

1. /П/ /Ирина Стефанова/

1. /П/ /Тодор Колев/
2. /П/ /Станка Балдачка/
3. /П/ /Биляна Ангелова/